
TARPTAUTINĖ KONFERENCIJA

DEMOKRATIJA, PILIETIŠKUMAS IR AUKŠTASIS MOKSLAS:
Universitetų dialogas su bendruomene

2006 M. LAPKRIČIO 23-24 D.

VYTAUTO DIDŽIOJO UNIVERSITETAS, KAUNAS

Kokia yra universitetų misija?

Ar universitetuose taikomi dėstymo metodai ir partnerystės su visuomene modeliai  yra pakankamai demokratiški ir novatoriški?

Kokios universitetų pareigos visuomenei ir jos bendruomenėms?

Kaip studentai, dėstytojai ir universitetų partneriai vertina aukštojo mokslo privalumus?

Kaip paskatinti bendradarbiavimą  tarp universitetų ir bendruomenės organizacijų?

Šie ir kiti klausimai bus gvildenami konferencijos metu.

VDU Sociologijos katedra ir Socialinių tyrimų centras maloniai kviečia dalyvauti tarptautinėje konferencijoje „Demokratija, pilietiškumas ir aukštasis mokslas: universitetų dialogas su bendruomene“, kuri įvyks š.m. lapkričio 23-24d. Vytauto Didžiojo universitete.

Konferencijos tikslas – aptarti egzistuojančias pilietiškumo ugdymo bendruomenėje praktikas Lietuvoje ir pasaulyje, universitetų vaidmenį pilietinės visuomenės plėtroje, naujų bendradarbiavimo su socialiniais partneriais formų diegimo galimybes, taip pat pristatyti CIVICUS projekto tyrimų rezultatus. Diskusijose kviečiame dalyvauti aukštųjų mokyklų bendruomenių atstovus (administracijos darbuotojus, dėstytojus bei studentus), NVO bei verslo organizacijų narius, sprendimų priėmėjus bei ekspertus, kuriems aktuali pilietinio ugdymo ir aktyvaus bendradarbiavimo tarp universitetų ir bendruomenių idėja.

· Konferencijos temos:

· Universiteto misija vietos bendruomenėje

· Mokymosi tarnaujant bendruomenei organizaciniai klausimai

· Universiteto ir pilietinės visuomenės partnerystė – gerosios praktikos pavyzdžiai

· Pilietinio ugdymo programų poveikis ir rezultatai
· Pilietinio ugdymo praktikos Europoje ir Amerikoje

Konferencijos leidinyje bus spausdinami atrinkti pranešimai. Parengtus straipsnius (40-60 tūkst. ženklų) prašome pristatyti  atvykus į konferenciją. Leidinys planuojamas išleisti iki 2007 m. sausio 31 d.

Konferencija vyks anglų kalba, todėl pranešimų tezes (iki 250 žodžių) prašome siųsti anglų kalba kartu su registracijos forma iki spalio 1 d.  adresu d.genys@smf.vdu.lt
Plačiau apie renginį skaitykite internetinėje svetainėje www.civicus.lt

